बाल बेचकर पैसा कमाएंगे भारतीय नाई...  
मलेशिया में रहने वाले भारतीय नाई हिंदू उत्सव थाईपूसम के दौरान श्रद्धालुओं द्वारा कटाए गए बाल बेचकर पैसा कमाने की योजना बना रहे हैं।
मलेशिया में रहने वाले भारतीय नाई देश में सबसे प्रसिद्ध हिंदू उत्सवों में से एक थाईपूसम के दौरान श्रद्धालुओं द्वारा कटाए गए सैकड़ों किलोग्राम बाल बेचकर पैसा कमाने की योजना बना रहे हैं।  नाई के तौर पर काम करने वाले तमिलनाडु निवासी 28 वर्षीय ए कार्तिकेयन ने कहा, बाल फेंकने की बजाय इन्हें अंतरराष्ट्रीय विग निर्माताओं को बेचकर स्थानीय व्यापारी काफी पैसे कमा सकते हैं। कार्तिकेयन ने कहा, काटे गए बाल बटोरने वाले शख्स को ये बाल बेचकर मैं अमीर बन गया होता। स्थानीय नाई इन मौकों से अनजान लगते हैं क्योंकि बालों की कटाई के बाद अमूमन इन्हें पास की एक नदी में फेंक दिया जाता है।  थाईपूसम के दौरान हजारों की तादाद में हिंदू श्रद्धालु अपने बाल कटवाने बाटू केव्स मंदिर में आते हैं। यहां करीब 150 नाई लोगों के बाल काटने का काम करते हैं।  कार्तिकेयन ने कहा कि भारत में लोगों को खरीदार की बाट जोहने की जरूरत नहीं पड़ती क्योंकि वे उन्हें तलाश लेते हैं और बदले में बेहतर भुगतान भी किया जाता है।